  Анжелика Тихонова корреспондент Куазез эскерисьёслэн нырысь-валысь чакламзыя, 2021-тӥ арын быдэс гужем пӧсь луоз. Пӧсьтолэзе но гудырикошконэ температура эсэплэсь вылӥын луыны быгатоз. Со сярысь элькунысь Гидрометцентрысь ӧнерчиос  телеканаллы веразы. Таяз арняе уйин омырын +14…+19 градус луоз, нуназе +31 градусозь ӝутскоз, интыосын +34 градусозь но вуоз Элькунамы тужгес пӧсь гужем 1949-тӥ арын вал. Соку температура +40 градус котыр возиськиз. Пусъём, пӧсь нуналъёсы эмчиос югыт буёло но натуральной басмаослэсь дӥсь нуллыны косо. Со сяна, нуналаз 2-2,5 литр ву, морс, лимонэн, мятаен ву яке турын-куаръёсын парос юыны ӵекто. Нош кофелэсь, кофеинэн, газэн гольтрес но курыт юонъёслэсь возиськыны куро. Тегъёс: Гидрометцентр Удмуртия инкуазь гужем  